**ELŐTERJESZTÉS**

**Tiszavasvári Város Önkormányzata Képviselő-testületének**

**2019. június 26-án tartandó rendes ülésére**

Az előterjesztés tárgya: Forgalomszabályozó eszközök kihelyezése

Melléklet: 2 db térkép részlet, 1 db terv

Az előterjesztés előadója: Szőke Zoltán polgármester

Az előterjesztés témafelelőse: Kovács Edina - ügyintéző

Az előterjesztés ügyiratszáma: TPH/47-1/2019.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. melléklet 1.18. pontja |
|  |  |

Az ülésre meghívni javasolt szervek, személyek:

|  |  |
| --- | --- |
|  |  |
|  |  |
|  |  |

Egyéb megjegyzés: -

Tiszavasvári, 2019. június 18.

##### Kovács Edina

témafelelős

**TISZAVASVÁRI VÁROS POLGÁRMESTERÉTŐL**

4440 Tiszavasvári, Városháza tér 4.

Tel: 42/520-500. Fax: 42/275-000. E-mail: tvonkph@tiszavasvari.hu

Témafelelős: Kovács Edina

## ELŐTERJESZTÉS

### A Képviselő-testülethez

**Forgalomszabályozó eszközök kihelyezése**

Tisztelt Képviselő-testület!

A lakosság részéről több jelzés is érkezett tükör és közlekedési táblák kihelyezésével kapcsolatosan. A közúti közlekedésről szóló 1988. évi I. törvény 33. § (1) bekezdés bb) pontja alapján a helyi közutak tekintetében a helyi önkormányzat az útkezelő, illetve ezen törvény 34. § (2) bekezdése alapján a közút forgalmi rendjét – ha jogszabály másként nem rendelkezik – a közút kezelője alakítja ki, továbbá a 46. § (1) bekezdés a) pontja szerint a közút kezelőjén a helyi közutak tekintetében a helyi önkormányzat képviselő-testületét kell érteni.

A forgalomszabályozó eszközök kihelyezése érkezett javaslatok a következőek:

- A Lónyai u. – Táncsics u. - Arany János u. kereszteződésébe egy domború tükör kihelyezésére lenne szükség, mivel a sarkon lévő háztól a Táncsics utcára való kikanyarodás nehézséget okoz, nem belátható a balról érkező forgalom.

- Az üdülőben egy darab zsákutca található, a Pázsit utca, melyhez nincs kihelyezve a „Zsákutca” jelzőtábla, így akik csak látogatóba érkeznek, azok sokszor már csak az út végén észlelik, és mivel szűk utcáról beszélünk, nem mindenki tud megfordulni, és csak tolatva tudnak kiállni. Ezért a Pázsit utcában lakók egy „Zsákutca” tábla kihelyezését kérték annak érdekében, hogy a téves forgalom megszűnjön.

- A Nyárfa utcán 2015-ben kihelyezett „Megállni tilos” közlekedési táblákhoz szükséges kiegészítő táblák kihelyezése, ami az útpadkán való megállást is tiltja, továbbá az ifjúsági táborhoz vezető út feloldja ezt a korlátozást, így szükséges egy új tábla kihelyezése is kiegészítő táblával együtt. A nyári szezonban ugyanis az tapasztalható, hogy a strandot látogatók közül nem mindenki használja a parkolókat, hanem az út szélén lehúzódva parkol egész nap, amivel akadályozza a biztonságos közlekedést és parkolást.

A Nyárfa utca szélén és a padkán való megállási tilalom bevezetésével egyidejűleg javaslom a Vágóhíd u. - Nyárfa u. által körbevett 6661 hrsz-ú ingatlanon a piacra és strandra látogatók részére fenntartott terület kijelölését, ezzel segítve a biztonságosabb közlekedést. Ezen a területen egyébként is parkoló kialakítása a célunk, melyet a „Zöldvárosközpont kialakítása Tiszavasváriban” című pályázat keretén belül fogunk majd megvalósítani a közeljövőben, a mellékelt terv alapján.

A megvalósításhoz szükséges tükör, táblák, bilincsek és oszlop beszerzésének költségvonzata van, mely szerint az eszközök nettó 98.720,-Ft, azaz **összesen bruttó 125.374,-Ft.**

Az összeg tájékoztató jellegű, a számításhoz a Szabados-ok Kft. árai voltak az irányadóak.

Kérem a Tisztelt Képviselő-testületet, hogy a fentiekben foglaltakat figyelembe véve szíveskedjen a határozat-tervezetet elfogadni a biztonságosabb közlekedés megteremtése érdekében.

Tiszavasvári, 2019. június 18.

**Szőke Zoltán**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**……/2019. (VI.26.) Kt. számú**

**határozata**

**Forgalomszabályozó eszközök kihelyezése**

Tiszavasvári Város Önkormányzata Képviselő-testülete a közúti közlekedésről szóló 1988. évi I. törvény 46. § (1) bekezdés a) pontja alapján, mint a helyi közutak kezelője a Forgalomszabályozó eszközök kihelyezéséről szóló előterjesztést megtárgyalta, és az alábbi határozatot hozza:

* 1. Elrendeli a közlekedés biztonságosabbá tétele érdekében az alábbi forgalomszabályozó eszközök kihelyezését

- 1 db domború tükröt a Lónyai u. - Táncsics Mihály u. - Arany János u. kereszteződésébe

- 1 db „Zsákutca” táblát a Pázsit utca Nyárfa u. felőli végéhez

- 1db „Megállni tilos” táblát az útpadkán történő megállási tilalomra is utaló kiegészítő táblával együtt a Nyárfa utcára az ifjúsági táborhoz vezető úttal szembe a menetirány szerinti bal oldalra

- 2 db az útpadkán történő megállási tilalomra is utaló kiegészítő táblát a Nyárfa utcán már korábban kihelyezett „Megállni tilos” táblák alá.

1. Felkéri a polgármestert, hogy a forgalomszabályozó eszközök megrendeléséről és kihelyezéséről gondoskodjon.

**Határidő:** 2019. július 15. **Felelős:** Szőke Zoltán polgármester